Jabuli 121
Rwot aye ma gwokowa
1Atiŋo waŋa malo aneno yo tuŋ kom godi;
kony ma amito-ni a ki kwene?
2Kony ma amito-ni a ki bot Rwot,
muketo polo ki lobo.
3En pe biweko tyeni cer,
ŋat ma gwoki pe bibuto nino woko ata.
4Nen, en aye ma gwoko jo Icrael,
pe bibuto nino woko licwic ma kwiya kome.
5Rwot aye ŋat ma gwoki;
dok tye calo tipo me ka yweyoni, tye yo tuŋ ciŋi ma lacuc.
6Ceŋ pe biwaŋi i dyeceŋ,
kadi dwe bene pe biwaŋi i dyewor.
7Rwot bigwoki ki i gin maraco woko ducu,
en bigwoko kwoni.
8Rwot bigwoki ka icito woko nyo kadi ka idwogo cen,
nia i kare-ni cito kwede anyim nakanaka.